മമതാ ബാനര്ജിയുടെ ഡല്ഹി സന്ദര്ശനം ഇന്ന് ദേശിയ രാഷ്ട്രീയത്തില് ചുവട് ഉറപ്പിയ്ക്കാനുള്ള ശ്രമങ്ങളുടെ ഭാഗമായുള്ള മമതാ ബാനര്ജിയുടെ ഡല്ഹി സന്ദര്ശനം ഇന്ന് ആരംഭിക്കും. ഈ മാസം 30 വരെയാണ് മമതാ ബാനര്ജി ഡല്ഹിയില് ഉണ്ടാകുക. സോണിയാ ഗാന്ധി അടക്കമുള്ള പ്രതിപക്ഷ നേതാക്കളുമായി കൂടിക്കാഴ്ച നടത്തുന്ന അവര് കര്ഷക സമര വേദികളിലും സന്ദര്ശനത്തിന് എത്തും. 2024 ലെ ലോക്സഭാ തെരഞ്ഞെടുപ്പ് ലക്ഷ്യമിട്ടാണ് മമതാ ബാനര്ജി ഡല്ഹിയില് എത്തുന്നത്. പ്രതിപക്ഷ പാര്ട്ടികളുടെ ഐക്യം ശക്തമാക്കുക എന്ന വിഷയത്തില് കോണ്ഗ്രസ് അടക്കമുള്ള രാഷ്ട്രീയ പാര്ട്ടിയുടെ നേതാക്കളുമായും മമത ചര്ച്ചകള് നടത്തും. കോണ്ഗ്രസ് അധ്യക്ഷ സോണിയാ ഗാന്ധിയെ മമതാ ബാനര്ജി 10 ജന്പഥിലെ വസതിയില് കാണും. Read Also: മമത ബാനര്ജി പ്രതിപക്ഷ പാര്ട്ടി നേതാക്കളുമായി ചര്ച്ച നടത്തും നിയമസഭാ തെരഞ്ഞെടുപ്പ് സമയത്ത് ബിജെപി വിരുദ്ധ സഖ്യം എന്ന സന്ദേശവുമായി മമത എഴുതിയ കത്തിനെ കോണ്ഗ്രസ് സ്വാഗതം ചെയ്തിരുന്നു. മമതാ ബാനര്ജിയുമായി സോണിയാ ഗാന്ധി ചര്ച്ചകള് നടത്തുമെങ്കിലും പ്രതിപക്ഷ പാര്ട്ടികളുടെ നേതൃസ്ഥാനം മമതയ്ക്ക് വിട്ടുനല്കാന് പാര്ട്ടി തയാറാകില്ല. പ്രതിപക്ഷ പാര്ട്ടികളുടെ സംയുക്ത കൂട്ടായ്മയ്ക്ക് മറ്റൊരു പാര്ട്ടിക്കും ഫലപ്രദമായി നേത്യത്വം നല്കാന് സാധിക്കില്ലെന്ന് കോണ്ഗ്രസ് വ്യക്തമാക്കി. പശ്ചിമ ബംഗാള് ഹൗസില് വച്ചാകും മമത പ്രതിപക്ഷ രാഷ്ട്രിയ പാര്ട്ടി നേതാക്കളെ കാണുന്നത്. രാഷ്ട്രപതിയെയും പ്രധാനമന്ത്രിയെയും ഡല്ഹി സന്ദര്ശനത്തിന്റെ ഭാഗമായി മമത കാണും.